
Parlamentul  României

Camera  Deputaţilor

Comisia pentru industrii si servicii










Bucureşti, 03.09.2014





                                                 Nr.4c-3/566/2013
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul suplimentar asupra propunerii legislative privind modificarea Legii nr.13/2007, transmis cu adresa nr.Plx 619 din 16 decembrie 2013.



În raport de conţinutul reglementării, propunerea legislativă face parte din categoria legilor ordinare.


În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian IANCU

              Nr.4c-3/566/2013
RAPORT SUPLIMENTAR
asupra propunerii legislative privind modificarea Legii nr.13/2007


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă privind modificarea Legii nr.13/2007, transmis cu adresa nr.Plx 619 din 16 decembrie 2013, înregistrată la comisie sub nr.4c-3/566 din 17 decembrie 2013.


Senatul a respins propunerea legislativă în şedinţa din 10 decembrie 2013.



Comisia juridică, de desciplină şi imunităţi a avizat negativ propunerea  legislativă, cu avizul nr.Plx 619/12.02.2014.



Consiliul Legislativ, cu avizul nr. 750 din 22 iulie 2013, a avizat negativ propunera legislativă.


Propunerea legislativă are ca obiect de reglementare modificarea şi completarea Legii energiei electrice nr.13/2007, în vederea adoptării unor măsuri legislative urgente de protejare a obiectivelor din componenţa centralelor din infrastructura critică naţională.
          Membrii Comisiei pentru industrii şi servicii au examinat propunerea legislativă în şedinţa din 11 februarie 2014 şi au hotărât, cu majoritate de voturi, să propună plenului Camerei Deputaţilor respingerea propunerii legislative privind modificarea Legii nr.13/2007, deoarece Legea energiei electrice nr.13/2007 a fost abrogată prin Legea energiei electrice şi gazelor naturale nr.123/2012. 
                   În şedinţa din data 14 mai 2014, plenul Camerei Deputaţilor a hotărât retrimiterea proiectului de lege la comisia sesizată în fond pentru o nouă examinare. Reexaminarea propunerii legislative a avut loc în şedinţa comisiei din data de 25 iunie 2014.

          În urma reexaminării propunerii legislative, membrii comisiei au hotărât menţinerea raportului iniţial, respectiv propun plenului Camerei Deputaţilor respingerea propunerii legislative privind modificarea Legii nr.13/2007, deoarece Legea energiei electrice nr.13/2007 a fost abrogată prin Legea energiei electrice şi gazelor naturale nr.123/2012.

                    La lucrările comisiei au fost prezenţi 22 de deputaţi din totalul de 24 de membri ai comisiei. 


În raport de conţinutul normativ al reglementării, propunerea legislativă face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.
       PREŞEDINTE,                                                    SECREATAR,

        Iulian IANCU                                                       Antal ISTVAN                                                     
Consilier parlamentar,
Silvia Vlăsceanu

